OpenLLM-France/wikimedia huggingface dataset:
# Èupolis

Èupolis (en llatí Eupolis, en grec antic Εὔπολις) fou un poeta còmic atenenc, fill de Sosípolis, que va pertànyer a la vella comèdia. És un dels tres que Horaci distingeix a la seva frase: Eupolis, atque Cratinus, Aristophanesque poetae, ... alii quorum prisca comoedia virorum est. (Èupolis, amb Cratí i Aristòfanes són els escriptors més destacats de la vella comèdia). Aquest judici es confirma pel que es coneix dels escriptors de comèdies àtics.

## Biografia

Va iniciar la seva carrera representant el primer drama a la 87a Olimpíada, el 429/428 aC, dos anys abans que Aristòfanes que tenia quasi la seva mateixa edat. Segons diu Suides llavors tenia 17 anys per tant hauria nascut el 446/445 aC. La història més comuna sobre la seva mort és que Alcibíades el va llançar al mar quan anava cap a Sicília, com a represàlia per una sàtira contra ell que hauria inclòs a la seva obra Βάπται, però aquest fet no el menciona cap historiador, ni Tucídides. Ciceró diu que Eratòstenes menciona obres seves escrites després de l'expedició siciliana. Un fragment que encara existeix esmenta a Aristarc, del que se sap que era στρατηγός (general) l'any 412 aC, és a dir 4 anys després de la seva suposada mort. A Suides es diu que va morir a la guerra de l'Hel·lespont, al final de la guerra del Peloponès, que segurament seria la batalla de Cinossema (411 aC), la batalla naval de les Arginuses (406 aC) o la d'Egospòtam (405 aC). Hi ha altres versions, Claudi Elià i Joan Tzetzes diuen que va morir i va ser enterrat a l'illa d'Egina i Pausànies afirma haver vist la seva tomba a Sició. De la seva vida no es coneix res excepte que tenia un gos anomenat Augees, i un esclau anomenat Efialtes, segons Claudi Elià.
Èupolis i Aristòfanes van ser rivals tota la vida i es van atacar mútuament en algunes comèdies, encara que també s'imitaven en el temes i en les expressions satíriques.

## Obres

Suides diu que va escriure disset obres i un autor anònim en dona 14. Se'n conserven més de 17, encara que algun títol és dubtós. Les 15 següents semblen ser autèntiques obres seves:
Αἶγες (Cabres), Ἀστράτευτοι ἢ Ἀνδρογύναι (gent exempta del servei militar o andrògins el 423 o 422 aC), Αὐτόλυκος (Autòlic, el 420 aC), Βάπται (Cassons), Δήμοι (Demos), Διαιτῶν (Àrbitre), Εἵλωτες (Ilotes), Κόλακες (Aduladors el 421 aC, primer premi al festival de Dionís), Μαρικᾶς (Llibertí, el 421 aC), Νουμηνίαι (Festival de la Lluna Nova el 425 aC, un tercer premi, el primer se l'emportà Aristòfanes amb Ἀχαρνεῖς i el segon Cratí amb Χειμαξομένοι al festival de les Lenaia), Πόλεις (Molts), Προσπάλτιοι (Els de Prospalta, un demos d'Àtica), Ταξίαρχοι (Taxiarques, els que manen un batalló), Ὑβριοστοδίκαι (Els que abusen de la justícia), Χρυσουν Προσπάλτιοι (Els daurats de Prospalta) i Χρυσουν γένος (La raça d'or).

## Referències

* ↑ Eupolis a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 101-102

## Enllaços externs

* 444 fragments of Eupolis (Ancient Greek text, Latin commentary): Augustus Meineke, Fragmenta comicorum graecorum, editio minor, 1847, t. I, p. 158-228, a Google Books (grec) (llatí)
# Stanko Lorger

Stanko Lorger (Buče, 14 de febrer de 1931 - Ljubljana, 20 d'abril de 2014) fou un atleta eslovè, especialista en curses de tanques, que va competir durant les dècades de 1950 i 1960.
Durant la seva carrera esportiva va prendre part en tres edicions dels Jocs Olímpics d'Estiu, el 1952, 1956 i 1960. El millor resultat el va obtenir als Jocs de Melbourne de 1956, on fou cinquè en la cursa dels 110 metres tanques del programa d'atletisme, mentre en les altres edicions quedà eliminat en sèries.
En el seu palmarès destaca una medalla de plata en els 110 metres tanques al Campionat d'Europa d'atletisme de 1958 i dues medalles d'or a les Universíades, el 1957 i 1959, sempre en els 110 metres tanques. Va guanyar el campionat balcànic dels 100 metres el 1959 i el dels 110 metres tanques entre 1953 i 1961. També guanyà el campionat iugoslau dels 100 metres el 1952, 1956 i de 1958 a 1961 i de 110 metres tanques el 1952 i de 1954 a 1961, així com campió nacional en pista coberta dels 60 metres i 60 metres tanques entre 1955 i 1958.
Va millorar en nombroses ocasions el rècord de Iugoslàvia dels 110 metres tanques i100 metres.

## Millors marques

* 100 metres. 10.4" (1960)
* 200 metres. 21.7" (1955)
* 110 metres tanques. 13.8" (1958)
* 200 metres tanques. 24.7" (1954)

## Referències

* ↑ «Častni meščan Stanko Lorger sklenil svojo bogato življenjsko pot». Arxivat de l'original el 2021-02-05. [Consulta: 31 gener 2021].
* 1 2 3 Stanko Lorger a Sports Reference (arxivat)
* 1 2 «Olympedia – Stanko Lorger». [Consulta: 31 gener 2021].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «World Student Games (Pre-Universiade)». [Consulta: 31 gener 2021].
* ↑ «World Student Games (Universiade - Men)». [Consulta: 31 gener 2021].
* ↑ «Balkan Games/Championships». [Consulta: 31 gener 2021].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 19 i 81. ISBN 978-83-62033-30-0.
* ↑ «Track and Field Statistics». [Consulta: 31 gener 2021].
# Deshaun Thomas

DeShaun Thomas (nascut el 29 d'agost de 1991) és un jugador de bàsquet professional estatunidenc.
Thomas va jugar basquetbol universitari a la Universitat Estatal d'Ohio. Va ser seleccionat 58è en el Draft de l'NBA del 2013 pels San Antonio Spurs, amb qui va jugar la Lliga d'estiu fent una mitjana de 12,4 punts, 5 rebots i 1,2 assistències en cinc partits. El 16 d'agost de 2013, va signar amb la JSF Nanterre de França per a la temporada 2013-14.
La temporada 2014-15 va jugar al FC Barcelona, i l'any següent, després d'una nova participació a la Summer League va ser adquirit pels Austin Spurs de la NBA Development League. El 29 de juny de 2016 s'integra als Charlotte Hornets per a la NBA Summer League 2016, i aquell estiu signa un acord 1+1 amb el club turc Anadolu Efes.
La temporada 2017-18 juga al Maccabi Tel Aviv israelià, amb qui guanya una Copa israeliana i la la Lliga d'aquell país. Els dos anys següents els jugarà amb el Panathinaikos, unint-se al seu antic entrenador Xavi Pascual, on a la primera temporada guanyarà també Copa i Lliga.
La temporada 2020-21 jugarà a l'Alvark Tokyo de la lliga japonesa. L'estiu de 2021 torna a Europa i fitxa pel Bayern de Múnic, i l'any següent per l'Olimpia Milano.
L'estiu de 2023 fitxa pel Club Joventut Badalona, on hi jugarà fins al mes de gener de la mateixa temporada.

## Referències

* ↑ «Nanterre officially sign Spurs draftee DeShaun Thomas». Sportando, 16-08-2013 [Consulta: 19 juliol 2023].
* ↑ «Anadolu Efes Istanbul signs DeShaun Thomas». Sportando, 14-07-2016 [Consulta: 19 juliol 2023].
* ↑ «Panathinaikos signs DeShaun Thomas». Sportando, 30-07-2018 [Consulta: 19 juliol 2023].
* ↑ «Toyota Alvark sign a second foreign player». Asia Basket, 01-08-2020 [Consulta: 19 juliol 2023].
* ↑ «La Penya fitxa experiència d’Eurolliga: Deshaun Thomas». L'esportiu, 19-07-2023 [Consulta: 19 juliol 2023].
* ↑ «El Joventut rescindeix el contracte de Deshaun Thomas». Esport 3 [Consulta: 5 gener 2024].
# Joan Galè

Joan Galè o Joan Pediàsim o Joan Pot (Joannes Galenus o Joannes Pediasimus o Joannes Pothus o Joannes Hypatus Philosophorum Ιωάννης Γαληνός o Ιωάννης Πεδιάσιμος o Ιωάννης Πόθος o Ιωάννης Ύπατος τῶν Φιλοσόφων) fou un escriptor i funcionari imperial romà d'Orient, cartofílac de la província Justiniana Primera (Justiniana Prima) i de Bulgària, sota l'emperador Andrònic III Paleòleg (1328 -1341).
Destacà en molts camps, com ho mostren les seves obres, i va rebre per part dels seus contemporanis, el títol honorífic de Cap dels Filòsofs.

## Obres

Va escriure i s'han imprès:
* Ἐξήγησις εἰς τὴν τοῦ Θεοκρίτου Σύριγγα, Exegesis in Theocriti Syringem.
* Scholia Graeca in Oppiani Halieuticas. De Piscilus.
* Πόθος, Desiderium, un poema iàmbic en dues parts anomenades Περὶ γυναικὸς κακῆς, De Muliere mala, i Περὶ γυναικὸς ἀγαθῆς, De Muliere bona.
* Περὶ τῶν δώδεκα ἄθλων τοῦ Ἡρακλέους, De Duodecim Labores Herculis. Sobre Els dotze treballs d'Hèracles.
Altres obres es conserven en manuscrit. Comentaris i exposicions de poetes grecs:
* Allegoria Anagogica, in quatuor primos versus Lib. IV. Iliados. Sobre els primers versos de la Ilíada.
* Εἰς τὴν Ἡσιόδου Θεογονίαν ἀλληγορίαι, Interpretatio Allegorica in Hesiodi Theogoniam. Una interpretació de la Teogonia d'Hesíode.
* Τεχνολογία εἰς τὴν τοῦ Ἡσιόδου ἀσπίδα, Commentarius Grammaticus in Hesiodi Scutum.
* Allegoria Tantali. Sobre Tàntal
* De triplici Ratione Allegoriae Fabularum Poeticarum, sc. Physica, Ethica, Theologica. Una obra sobre la ciència de la interpretació al·legòrica.
Obres filosòfiques i científiques, també en manuscrit:
* Exegeses in quosdam Aristotelis libros.
* Arithmeticarum Quaestionum Expositio.
* Introductio. Una introducció i uns escolis a l'obra de l'astrònom Cleòmedes.
* In quaedam Arithmetica loca obscura.
* Γεωμετρία καὶ σύνοψις περὶ μετρήσεως καὶ μερισμοῦ γῆς, Geometria, el Compendium de Mensuratione et Divisione Terrae.
* De Cubo Duplicando.
* Opulsculum de Septem Planetis.
* De Symphoniis Musicis.
També es mencionen dues altres obres de Joan Galè:
* De Consanguinitate. Aparentment tractava de dret canònic.
* De Novem Musis. Possiblement un comentari al·legòric.

## Referències

* ↑ 61.Joannes Galenus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 595-596
# James Weekes

James Weekes (Nova York, 11 de setembre de 1911 - Dublín, 13 de juny de 1977) va ser un regatista estatunidenc que va guanyar una medalla olímpica. Es graduà a Universitat Harvard. Durant la Segona Guerra Mundial va lluitar a la Guerra del Pacífic.
El 1948 va prendre part en els Jocs Olímpics d'Estiu de Londres, on a bord del Llanoria i en companyia de Herman Whiton, Alfred Loomis, James Smith i Michael Mooney, guanyà la medalla d'or en la prova dels 6 metres.

## Referències

* ↑ «Harvard Olympians» (en anglès). Arxivat de l'original el 2018-06-18. [Consulta: 14 abril 2020].
* 1 2 «James Weekes Olympic Results». sports-reference.com. Arxivat de l'original el 31 de gener 2012. [Consulta: 15 abril 2020].
# Sergio Boris González-Monteagudo

Sergio Boris González-Monteagudo (nascut el 26 de maig de 1980 a Avilés) és un exfutbolista asturià que jugava de defensa.
Va acumular un total de 129 partits i un gol a la Lliga durant set temporades, jugant a l'Oviedo, la Reial Societat i el Numància. Va sumar 114 aparicions a Segona Divisió, en una carrera sènior de 20 anys.

## Carrera de club

Nascut a Avilés, Astúries, Boris va ser un producte juvenil de les files del Reial Oviedo local. Va aparèixer una vegada amb el primer equip durant la temporada 1998–99, una derrota a la Lliga per 0–3 contra el València CF el 29 de maig de 1999, i es va convertir en la primera opció per a les temporades següents, tot i que l'equip va patir el descens de la màxima categoria el 2001.
Boris es va incorporar llavors a la Reial Societat, sent un fitxatge històric ja que va ser el primer jugador espanyol de fora del País Basc que va ser fitxat pel club en 35 anys. Després d'haver jugat 25 partits a la campanya de subcampió de la lliga, gairebé no va jugar cap papels anys següents, també va complir una estada cedit sense pretensions amb el Córdoba CF (segona divisió) la 2004–05, on va ser apartat de la plantilla durant més de dos mesos.
Alliberat, Boris va fitxar amb el CD Numància del mateix nivell, sent un element defensiu clau ja que l'equip sòrià va tornar a la primera fila el 2008 després d'una pausa de tres anys. El juny de 2011, després d'un total de 18 aparicions a la Lliga en les seves dues últimes temporades, només tres partits en aquesta última, el jugador de 31 anys va deixar el Nuevo Estadio Los Pajaritos i va tornar a la seva ciutat natal amb el seu primer club de futbol, el Real Avilés. a la quarta divisió.

## Referències

* 1 2 «Sergio BORIS González Monteagudo» (en castellà). [Consulta: 25 agost 2006].
* ↑ Urrutia, Carlos «El Valencia presiona» (en castellà). , 30-05-1999 [Consulta: 6 juny 2017].
* ↑ (en castellà) , 06-08-2002. Arxivat 15 October 2018$^{[Datemismatch]}$ a Wayback Machine.
* ↑ (en castellà) , 13-08-2002.
* ↑ «El Córdoba readmite a Boris tras estar casi tres meses apartado» (en castellà). Terra, 15-03-2005. [Consulta: 6 setembre 2012].
* ↑ «La Real Sociedad traspasa al defensa Sergio Boris al Numancia, donde jugará las dos próximas temporadas» (en castellà). Terra, 26-07-2006. [Consulta: 6 setembre 2012].
* ↑ «Breve enciclopedia numantina» (en castellà). , 29-05-2013 [Consulta: 14 octubre 2019].
* ↑ «El ex oviedista Boris ficha por el Avilés» (en castellà). , 20-08-2011 [Consulta: 6 juny 2017].

## Enllaços externs

* Sergio Boris González-Monteagudo a BDFutbol
* Sergio Boris González-Monteagudo a La Preferente (castellà)
* Sergio Boris González-Monteagudo, Fitxa a Soccerway
# Barcelona Quaderns d'Història

Barcelona Quaderns d'Història és una revista acadèmica de caràcter monogràfic que se centra en la història de Barcelona. El seu origen es remunta al 1995, quan agafà el relleu de les publicacions de l'Institut Municipal d'Història. Des del seu quart volum, que sortí el 2001, és la revista en la qual es publiquen les actes dels cursos i congressos relacionats amb la història de la Ciutat Comtal, així com les conclusions d'algunes activitats dutes a terme pel Seminari d'Història de Barcelona.

## Referències

* 1 2 «Barcelona quaderns d'història». Racó Català. [Consulta: 9 maig 2021].
* ↑ «Revista Barcelona Quaderns d'Història». Arxiu Històric de la Ciutat de Barcelona. [Consulta: 9 maig 2021].
# Serra Geral

La Serra Geral és una formació rocosa de la regió Sud del Brasil. Talla diagonalment l'estat de Paranà, divideix el litoral de l'interior de Santa Catarina i entra a Rio Grande do Sul pel nord.

## Característiques

El relleu sud-catarinense és accentuat, amb muntanyes i valls profundes, que marquen el contorn de l'altiplà interior. La secció del nord de l'estat i la que s'endinsa a Paraná és igualment alta, però els desnivells no són tan escarpats. La part que hi ha en territori gaúcho es caracteritza per turons i depressions molts més suaus. Hi ha trams de la Serra Geral que reben un nom propi; és el cas de les serralades de Rocinha, Corvo Branco, Espigão o Rio do Rastro.
L'altiplà sud-brasiler es va formar a partir d'intenses activitats volcàniques ocorregudes fa milions d'anys. És tracta d'un terreny cobert per camps nets (és l'extrem nord de la Pampa), boscos humits d'araucàries i nombroses naixents de rius cristal·lins. En el límit est de la serra, l'altiplà és tallat bruscament per cingles verticals que condueixen a la costa.
En la part de la serralada que transita pel sud de Santa Catarina es troben els municipis més freds del Brasil: Urubici, Urupema, São Joaquim i Bom Jardim da Serra. Acostuma a nevar cada any i les gelades són molt freqüents.
La serralada acull els Parcs Nacionals de Serra Geral (creat el 1992), Aparados da Serra (de 1959) i São Joaquim (de 1961).
* El canyó Itaimbezinho
* Carretera prop de la Serralada del Rio do Rastro, coberta de neu
* Vistes de la Serra Geral a Urubici
* El Salt de São Francisco, a Paraná, té 198 m de caiguda
* Araucàries al PN de São Joaquim
* La Pedra Furada vista des del Morro da Igreja

## Referències

* 1 2 Betancourt, Ram Horizonte Seixas; Verdugo, Diego Roberto Huete; Oliveira, Marcos Aurélio Farias de; Machado, Fábio Braz; Nardy, Antonio José Ranalli «Geologia e estratigrafia da Formaçao Serra Geral». Geociencias, 21, 1, 2002, pàg. 15–32. ISSN: 0101-9082.
* ↑ «Conheça as 3 estradas mais impressionantes do Brasil localizadas em Santa Catarina» (en portuguès brasiler). Superdicas de viagem, 07-07-2023. Arxivat de l'original el 2023-12-14. [Consulta: 14 desembre 2023].
* ↑ Besser, Marcell Leonard; Vasconcellos, Eleonora Maria Gouvea; Nardy, Antonio José Ranalli «Morphology and stratigraphy of Serra Geral silicic lava flows in the northern segment of the Torres Trough, Paraná Igneous Province» (en anglès). Brazilian Journal of Geology, 48, 2018-Apr-Jun, pàg. 201–219. DOI: 10.1590/2317-4889201820180087. ISSN: 2317-4889.
* ↑ «Serra de SC amanhece com geada e temperaturas abaixo de 5 °C; FOTOS». G1. [Consulta: 28 gener 2023].
* ↑ «Neve cai em SC em registro inédito no mês de novembro». G1. [Consulta: 28 gener 2023].
* ↑ Campozani, Pablo. «Serra Geral - Cânions muito além do Itaimbezinho e Fortaleza» (en portuguès brasiler). Top Trip Adventure, 11-06-2022. [Consulta: 14 desembre 2023].
# Serruelles

Serruelles és un municipi francès, situat al departament de Cher i a la regió de Centre – Vall del Loira. L'any 2007 tenia 55 habitants.

## Demografia
### Població

El 2007 la població de fet de Serruelles era de 55 persones. Hi havia 21 famílies, de les quals 17 eren parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 29 habitatges, 24 eren l'habitatge principal de la família, 3 eren segones residències i 3 estaven desocupats. Tots els 28 habitatges eren cases. Dels 24 habitatges principals, 22 estaven ocupats pels seus propietaris i 2 estaven llogats i ocupats pels llogaters; 1 tenia dues cambres, 3 en tenien tres, 1 en tenia quatre i 18 en tenien cinc o més. 17 habitatges disposaven pel capbaix d'una plaça de pàrquing. A 6 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Serruelles el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 4 |
| 4 | 40 a 44 | 4 |
| 4 | 35 a 39 | 8 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 8 | 15 a 19 | 4 |
| 4 | 10 a 14 | 12 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 43 persones, 33 eren actives i 10 eren inactives. De les 33 persones actives 32 estaven ocupades (17 homes i 15 dones) i 1 aturada (1 dona i 1 dona). De les 10 persones inactives 5 estaven jubilades, 1 estava estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa immobiliària.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Serruelles a l'INSEE.
* Évolution et structure de la population Fitxa amb el detall de dades de Serruelles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Serval (Aisne)

Serval és un municipi francès situat al departament de l'Aisne i a la regió dels Alts de França. L'any 2007 tenia 40 habitants.

## Demografia
### Població

El 2007 la població de fet de Serval era de 40 persones. Hi havia 20 famílies de les quals 8 eren unipersonals (8 homes vivint sols), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 26 habitatges, 20 eren l'habitatge principal de la família, 2 eren segones residències i 4 estaven desocupats. 24 eren cases i 2 eren apartaments. Dels 20 habitatges principals, 15 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 2 tenien dues cambres, 3 en tenien tres, 3 en tenien quatre i 12 en tenien cinc o més. 19 habitatges disposaven pel capbaix d'una plaça de pàrquing. A 10 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Serval el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 4 | 65 a 69 | 0 |
| 4 | 60 a 64 | 8 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 8 | 0 a 4 | 4 |

## Economia

El 2007 la població en edat de treballar era de 21 persones, 11 eren actives i 10 eren inactives. De les 11 persones actives 10 estaven ocupades (5 homes i 5 dones) i 1 aturada (1 dona i 1 dona). De les 10 persones inactives 7 estaven jubilades, 2 estaven estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa de transport.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Serval a l'INSEE.
* Évolution et structure de la population Fitxa amb el detall de dades de Serval a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# USAN

USAN és l'acrònim en anglès dels noms adoptats pels Estats Units (United States Adopted Names) que són únics i no comercials per anomenar productes farmacèutics en el mercat dels Estats Units. Cada nom és assignat pel consell de l'USAN, el qual és patrocinat per l'associació mèdica americana (AMA: American Medical Association), La Farmacopea dels Estats Units (USP: United States Pharmacopeial Convention) i l'associació de farmacèutics americans (APhA: American Pharmacists Association).
El programa de l'USAN declara que l'objectiu és escollir noms simples, informatius, únics i sense propietat establint una nomenclatura lògica basada en relacions farmacològiques i/o química. A part de fàrmacs, l'USAN també nomena els agents de teràpia gènica i cèl·lular, polímers de lents de contacte, materials quirúrgics, diagnòstics i substàncies usades com excipients. El consell de l'USAN treballa conjuntament amb l'Organització Mundial de la Salut (OMS), el comitè del nom internacional sense propietat (INN: International Nonproprietary Name) i grups de nomenclatura nacional per estandarditzar la nomenclatura de fàrmacs i establir normes.

## Referències

* ↑ http://www.usan.com